L 85/4
FI
Euroopan unionin virallinen lehti
14.3.2022
KOMISSION TÄYTÄNTÖÖNPANOASETUS (EU) 2022/414, annettu 11 päivänä maaliskuuta 2022, lentotoimintaan liittyvistä teknisistä vaatimuksista ja hallinnollisista menettelyistä Euroopan parlamentin ja neuvoston asetuksen (EY) N:o 216/2008 mukaisesti annetun asetuksen (EU) N:o 965/2012 suomenkielisen toisinnon oikaisemisesta (ETA: n kannalta merkityksellinen teksti) EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen, ottaa huomioon yhteisistä siviili-ilmailua koskevista säännöistä ja Euroopan unionin lentoturvallisuusviraston perustamisesta, Euroopan parlamentin ja neuvoston asetusten (EY) N:o 2111/2005, (EY) N:o 1008/2008, (EU) N:o 996/2010, (EU) N:o 376/2014 ja direktiivien 2014/30/EU ja 2014/53/EU muuttamisesta sekä Euroopan parlamentin ja neuvoston asetusten (EY) N:o 552/2004, (EY) N:o 216/2008 ja neuvoston asetuksen (ETY) N:o 3922/91 kumoamisesta 4 päivänä heinäkuuta 2018 annetun Euroopan parlamentin ja neuvoston asetuksen (EU) 2018/1139 (1) ja erityisesti sen 31 artiklan, sekä katsoo seuraavaa: (1)
Komission asetuksen (EU) N:o 965/2012 (2) suomenkielisessä toisinnossa on liitteessä I olevan 127 alakohdan ensimmäisessä luetelmakohdassa, liitteessä III olevan osan ORO osaston AOC ORO.AOC.110 kohdan c alakohdan 1 alakohdassa, liitteessä III olevan osan ORO osaston SPO ORO.SPO.100 kohdan c alakohdan 1 alakohdan ii alakohdassa ja liitteessä III olevan osan ORO osastossa FTL olevan 1 jakson ORO.FTL.100 kohdassa virheitä, jotka muuttavat säännösten merkitystä.
(2)
Sen vuoksi asetuksen (EU) N:o 965/2012 suomenkielinen toisinto olisi oikaistava.
Oikaisu ei vaikuta muihin kielitoisintoihin.
(3)
Tässä asetuksessa säädetyt toimenpiteet ovat asetuksen (EU) 2018/1139 127 artiklan mukaisesti perustetun komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla Oikaistaan asetus (EU) N:o 965/2012 seuraavasti: 1. korvataan liitteessä I olevan 127 alakohdan ensimmäinen luetelmakohta seuraavasti: ”– kaupallisen ilmakuljetustoiminnan ollessa kyseessä lentoliikenteen harjoittajien välistä sopimusta, jonka mukaan ilma-alusta liikennöidään vuokralle antajan lentotoimintaluvalla; tai” 2. korvataan liitteessä III olevan osan ORO osaston AOC ORO.AOC.110 kohdan c alakohdan 1 alakohta seuraavasti: ”1) kolmannen maan lentotoiminnan harjoittajalla on kansainvälisen siviili-ilmailun yleissopimuksen liitteen 6 mukaisesti annettu voimassa oleva lentotoimintalupa;” 3. korvataan liitteessä III olevan osan ORO osaston SPO ORO.SPO.100 kohdan c alakohdan 1 alakohdan ii alakohta seuraavasti: ”ii) kolmannen maan lentotoiminnan harjoittajan ilma-aluksella on kansainvälisen siviili-ilmailun yleissopimuksen liitteen 8 mukaisesti annettu vakiomuotoinen lentokelpoisuustodistus;” 4. korvataan liitteessä III olevan osan ORO osastossa FTL olevan 1 jakson ORO.FTL.100 kohta seuraavasti: ”Tässä osastossa määritetään vaatimukset, jotka lentotoiminnan harjoittajan ja sen miehistön jäsenten on täytettävä miehistön jäsenten lento- ja työaikarajoitusten ja lepoaikavaatimusten osalta.”
2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
(1) EUVL L 212, 22.8.2018, s. 1.
(2) Komission asetus (EU) N:o 965/2012, annettu 5 päivänä lokakuuta 2012, lentotoimintaan liittyvistä teknisistä vaatimuksista ja hallinnollisista menettelyistä Euroopan parlamentin ja neuvoston asetuksen (EY) N:o 216/2008 mukaisesti (EUVL L 296, 25.10.2012, s. 1).